Fagacoj

La fagacoj () estas planta  familio el la dukotiledonaj angiospermoj. Tiu familio apartenas al la ordo fagaloj (Fagales). Ĝi enhavas 9 genrojn kaj ĉirkaŭ 1100 speciojn. Ĝia tipa genro estas fagofago en PIV ĉe vortaro.net.

La specioj de tiu familio estas arboj aŭ arbedoj. Ili vivas en mildaj kaj ankaŭ tropikaj klimatoj kaj ofte formas populaciojn. La viraj floroj staras en amento aŭ en kapeto, la inaj floroj po 1-3 staras cirkulante kun hipofolioj; ĉiu arbo estas duseksa. La frukto estas nomata kiel glano (kiu estas tipo de nukso), kiun ĉirkaŭas la kupulo, evoluanta el la hipofolioj kaj flora akso.

La arbospecioj de tiu ĉi planta familio estas tre gravaj por la arbarkulturo en la norda kontinenta zono. Tiuj ĉi arboj formis en la mezepoko grandajn arbarojn en Eŭropo, kiuj dum la industriiĝo iom post iom malgrandiĝis. Ĉar tiuj arboj (kverko, fago) maturiĝas por hakado post longa (hom)tempo, tiel ili estas tre valoraj. La netuŝitajn, naturajn arbarojn oni rezervas en naturprotektejoj. Fagacaj arboj akceptas ektomikorizojn, ili do vivas simbioze kun fungoj kiel amanitoj, trikolomoj, boletoj, laktarioj, rusuloj kaj multaj aliaj.

Floroformulo: P4-7A4-7 kaj P(3-6)G(3 aŭ 6)

 Taksonomio 
Laŭ World Flora Online kaj The Plant List (22 maj. 2020)Fagaceae ĉe World Flora Online, jen ĉi-sube la listo de la akceptitaj taksonoj, kaj ties Esperantaj nomojListo de plantoj baza ĉe Google Sheets:

 Angiospermae - angiospermoj
 Fagales Engl. - fagaloj
 Fagaceae Dumort. - fagacoj
 Castanea Mill. - kastaneokastaneo en PIV ĉe vortaro.net
 Castanopsis (D. Don) Spach - kastanopso
 Chrysolepis Hjelmq. - krizolepido
 Cyclobalanopsis Oerst. - ciklobalanopso
 Fagus L. - fago
 Lithocarpus Blume - litokarpo
 Notholithocarpus P. S. Manos, C. H. Cannon & S.H. Oh - notolitokarpo
 Quercus L. - kverkokverko en PIV ĉe vortaro.net
 Trigonobalanus Forman - trigonobalano

Kelkaj specioj:
 fago
 ordinara fago Fagus sylvatica
 orienta fago Fagus orientalis
 kastaneo (produkto kaŝtano)
 kverko
 korkokverko Quercus suber
 ilekskverko Quercus ilex
 pedunkla kverko Quercus robur
 petra kverko Quercus petraea
 muska kverko Quercus cerris
 lanuga kverko Quercus pubescens
 ruĝa kverko Quercus rubra

 Vidu ankaŭ 

 Hipokastanacoj

 Referencoj 

Kategorio:Magnoliofitoj
Kategorio:Fagacoj
Kategorio:Plantofamilioj